**Surfshark** - tai to paties pavadinimo Nyderlanduose įsikūrusios bendrovės siūlomų VPN paslaugų prekės ženklas.

Kompanija siūlo šias paslaugas: asmeninių duomenų nutekėjimo aptikimas, privačios paieškos naršyklė, antivirusinė ir asmeninių duomenų pašalinimas iš interneto.

2022 m. „Surfshark" susijungė su „Nord Security". Tačiau abi bendrovės toliau veikia savarankiškai.

**Istorija**
------------

„Surfshark" pradėjo veikti 2018 m. pristatydama savo pirmąją VPN programėlę iOS įrenginiams. 2018 m. kibernetinio saugumo įmonė „Cure53" įvykdė auditą ir teigiamai  įvertino įmonės teikiamą naršyklės plėtinį.

2019 m. rugsėjį „Surfshark" pristatė naują „Trust DNS" - DNS serverių keitimo programėlę Android įrenginiams.

2019 m. gruodį „Surfshark" pristatė "GPS-Spoofing" funkcija Android įrenginiams, leidžiančią naudotojams paslėpti savo įrenginio geografinę buvimo vietą pakeičiant ją į vieną iš serverio buvimo vietų.

2020 m. liepą „Surfshark" paskelbė, kad visas jų naudojamas serverių tinklas veikia tik operatyviosios atminties serveriuose, buvo pristatyta „WireGuard" technologija ir  įmonė tapo viena iš „VPN Trust Initiative" konsorciumo steigėjų.

2021 m. viduryje „Surfshark" pradėjo susijungimo procesą su savo konkurentu „Nord Security", populiariojo „NordVPN" patronuojanti bendrovė. 2022 m. pradžioje susijungimas buvo baigtas, bet abu prekės ženklai toliau veikė savarankiškai.

2022 m. gegužę „Surfshark" paskelbė apie aplikacija su grafine sąsaja skirta Linux operacinei sistemai , papildė „Surfshark Antivirus" funkciją realiojo laiko apsauga ir į VPN programą įtraukė pauzės funkciją.

2022 m. rugpjūtį „Surfshark" paskelbė savo naują partnerį, skaitmeninių teisių priežiūros organizacija „NetBlocks", siekdama teikti klientams tikslesnę informacija apie interneto trigždius. 2022 m. pabaigoje „Surfshark" uždarė savo fizinius serverius Indijoje, reaguodama į CERT-In nurodymą, kuris teigė, jog VPN bendrovės penkerius metus privalo saugoti vartotojų asmens duomenis, kas nesutapo su „Surfshark" keliamais saugumo ir privatumo reikalavimais

Rugpjūtį „Surfshark" taip pat pridėjo rankinio prisijungimo galimybę su „WireGuard" protokolu.

Tais pačiais metais „Surfshark" išleido „Surfshark Nexus", kartu su „Nord Security" įgijo vienaragio statusą ir pasiekė 100 skirtingų šalių, kuriuose turėjo serverius.

Technologijos
-------------

Savo aplikacijose  „Surfshark" naudoja IKEv2, „OpenVPN" ir „WireGuard" tuneliavimo protokolus. Visi per „Surfshark" serverius perduodami duomenys šifruojami naudojant AES-256-GCM šifravimo standartą. Kartu su VPN paslaugomis „Surfshark" siūlo „Surfshark Alert" ir „Surfshark Search" produktus.

„Surfshark VPN" siūlomos funkcijos: „Killswitch" – apsauga nuo informacijos nutekėjimo interneto trukdžių atveju, „Multihop" – galimybe padvigubinti VPN teikiamą apsauga jungiantis per du serverius vietoj vieno ir „Bypasser" – galimybė pasirinkti programas bei svetaines, kurios nebus paveiktos VPN ryšio. Taip pat yra siūlomas reklamų blokavimo bei apsaugos nuo kenkėjiškų programų funkcionalumas „CleanWeb", kuris blokuoja reklamas DNS adresų lygmenyje.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑
24. ↑